Pengenalan

 Tanjong Malim adalah sebuah komuniti yang berkembang di Perak dengan campuran perkhidmatan kerajaan, swasta dan tempatan. Kini, di tanjung malim telah wujudnya ledakan perkembangan perniagaan di mana telah tertubuhnya banyak syarikat katering dikalangan rakyat Tanjong Malim, khususnya, komuniti mahasiswa Universiti Pendidikan Sultan Idris (UPSI).  Saat ini, tidak ada inisiatif e-dagang dilaksanakan di Tanjong Malim di mana satu langkah yang boleh mengembangkan lagi perniagaan dengan cara perniagaan dalam talian bagi menjangkau pelanggan yang lebih luas. Oleh itu, e-dagang Pizza Stop And Bakery Cafe di bangunkan sebagai salah satu inisiatif e-dagang bagi kedai ini yang terletak berdekatan dengan kawasan kediaman UPSI. Pemilihan terhadap kedai ini adalah disebabkan oleh sambutan ramai pelanggan terutamanya pelajar UPSI terhadap produk yang dikeluarkan oleh kedai ini. Selain itu, dekorasi kedai ini juga agak menarik. Tujuan e-dagang dilakukan ke atas kedai ini, adalah untuk mempromosikan kedai ini secara meluas dan besar-besaran selari dengan perkembangan teknologi yang makin berkembang pada masa kini. Hal ini kerana, promosi secara manual sahaja tidak cukup kerana kini teknologi makin mempengaruhi manusia, maka dengan pembangunan e-dagang ke atas kedai ini, promosi ke atas kedai ini dapat dijalankan dengan lebih giat lagi.  E-dagang Pizza Stop And Bakery Cafe lebih kepada promosi ke atas produk yang terdapat di kedai ini selain penerangan serba sedikit tentang kedai ini dari segi sejarah penubuhan, alamat dan nombor telefon kedai ini. E-dagang Pizza Stop And Bakery Cafe merupakan salah satu alternatif atau langkah untuk lebih mempromosikan kedai ini secara besar-besaran. Oleh itu, dengan wujudnya e-dagang pada kedai ini, promosi ke atas kedai makin berkembang dan sekaligus membawa keuntungan ke atas kedai ini.
 * 1.1 PENGENALAN **